পটাশপুর-১ বল্ক জীববৈচিত্র্য সমিতির চেয়ারম্যান সোমনাথ দাস অধিকারী বলেন, 'নদীবাঁধের ভিতর দিকে দেশীয় গাছ, ঘাস রোপণের পরামর্শ দেওয়া হয়েছে। এই সব গাছ থেকে যা আয় হবে, তা মহিলারা পাবেন। রাসায়নিক সার বা কীটনাশক ছাড়া বাঁধের বাইরের অংশে নানা ধরনের শাকসব্জি চাষ করতেও বলা হয়েছে। এতে উৎপাদিত সব্জি বিক্রিলব্ধ আয়ের ভাগ পাবেন মহিলারা।' পটাশপুর-১ ব্লকের বিডিও সুভাষ ঘোষ বলেন, 'মহিলাদেরই গাছ রক্ষণাবেক্ষণের দায়িত্ব দিয়ে বৃক্ষপাট্টা দেওয়া হবে। তবে গাছ বড় হওয়া ও তার থেকে ফল পাওয়া সময়ের ব্যাপার বলেই কম সময়ে এই প্রকল্পের সঙ্গে যুক্ত মহিলাদের আর্থিক ভাবে লাভবান করতে নানা ধরনের ডালশস্য ও জৈব পদ্ধতিতে রাসায়নিক ছাড়া সব্জি চাষে উৎসাহিত করা হচ্ছে।' পটাশপুর-১ ব্লকের মধ্যে দিয়ে বয়ে যাওয়া বাঘুই নদীর দু' পাড়ে প্রায় ১০ কিলোমিটার এলাকাকে এজন্য বেছে নিয়েছেন মহিলারা।